
Plāns rasisma un antisemītisma mazināšanai 2024.-2027. gadam
· 1. Apstiprināt plānu rasisma un antisemītisma mazināšanai 2024.-2027. gadam (turpmāk – plāns).
· 2. Noteikt Kultūras ministriju par koordinējošo institūciju plāna īstenošanā, bet par līdzatbildīgajām institūcijām – Ārlietu ministriju, Iekšlietu ministriju, Izglītības un zinātnes ministriju, Tieslietu ministriju un Sabiedrības integrācijas fondu.
· 3. Atbildīgajai institūcijai un līdzatbildīgajām institūcijām plānā paredzēto pasākumu īstenošanu 2024. gadā nodrošināt atbilstoši piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plāna īstenošanai 2025., 2026. un 2027. gadā skatīt likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas. Savukārt, ja budžeta likumprojekta sagatavošanas procesā netiek atbalstīta papildu finansējuma piešķiršana, plānā paredzētais ir nodrošināms atbilstoši iesaistīto institūciju rīcībā esošajam finansējumam.
· 4. Kultūras ministrijai sagatavot un kultūras ministram līdz 2028. gada 30. septembrim iesniegt noteiktā kārtībā Ministru kabinetā plāna ietekmes izvērtējumu.

